અમદાવાદ પોલીસ કમિશનર એ.કે. સિંઘે ગઈકાલે મોડી રાતે ભાજપ અને કોંગ્રેસના રોડ શોને મંજૂરી આપી નથી. શહેર પોલીસના જણાવ્યા મુજબ રોડ શો અને કોર્નર મિટિંગ માટે જે રૂટ માટેની મંજૂરી માંગવામાં આવી હતી. ચાલુ દિવસ હોવાથી અતિ વ્યસ્ત અને ભરચક બજાર હોવાથી સામાન્ય લોકોને તકલીફ પડે તેમ છે. ઉપરાંત રોડ શોનો રૂટ કોટ વિસ્તારમાંથી પસાર થવાનો છે જેમાં સાંકડા રસ્તા અને અતિ સંવેદનશીલ વિસ્તારો છે. ટ્રાફિક, સુરક્ષા અને કાયદો વ્યવસ્થાની પરિસ્થિતિને ધ્યાનમાં રાખીને આ મંજૂરી આપવામાં આવી નથી.